
 Z A P I S N I K
18. sjednice Vijeća Mjesnog odbora Poljanice,

održane 22. studeni 2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora.

Vijeće jednoglasno prihvaća tekst zapisnika 17. sjednice Vijeća, održane dana 24. listopada 2022.
Predsjednica predlaže dopunu dnevnog reda i to:

a) Zahtjev za raspolaganje k.č.br. 4329 i dr. -  davanje mišljenja
b) Prijedlog sanacije školskog igrališta OŠ A. B. Šimića – donošenje zaključka
Na prijedlog predsjednice, Vijeće prihvaća dopunu te jednoglasno utvrđuje:
D N E V N I   R E D
1. Prijedlog za uspostavu nove regulacije prometa u ulici Novoselski odvojak IX. – donošenje zaključka;

2. Prijedlog lokacija za sanaciju udarnih rupa na području Mjesnog odbora Poljanice  – donošenje zaključka;
3. Zahtjev Jadrana Seferovića o mogućnosti raspolaganja k.č.br.4327/1 k.o. Dubrava – davanje mišljenja;
4. Zahtjev za raspolaganje k.č.br. 4329 i dr. - davanje mišljenja;
5. Prijedlog sanacije školskog igrališta O.Š A. B. Šimića – donošenje zaključka;
6. Pitanja, prijedlozi i obavijesti.
Ad 1. 
Prijedlog za uspostavu nove regulacije prometa u ulici Novoselski odvojak IX.

Član Vijeća Ladislav Plantić  ponovno je iznio  zahtjev stanovnika ulice 9. Novoselski odvojak kojim traže i predlažu novu regulaciju prometa u navedenoj ulici. Ulica 9. Novoselski odvojak je duga cca 300 metara, dvosmjerna, a pritom vrlo uska, te je trenutno zbog navedenog gotovo nemoguće da se istovremeno dva automobila mimoiđu, odnosno ugrožena je sigurnost u prometu vozila, a naročito pješaka.

Uvažavajući višekratne zahtjeve stanara navedene ulice, Vijeće jednoglasno donosi
ZAKLJUČAK

I 
Predlaže se uspostava  jednosmjernog prometa u ulici Novoselski odvojak IX., obzirom se radi o uskoj ulici gdje je trenutno gotovo nemoguće mimoilaženje dva automobila.
II
Gore navedeno predlaže se radi bolje preglednosti i sigurnosti svih sudionika u prometu.

III 
Vijeće Mjesnog odbora Poljanice smatra da tražena promjena neće narušiti prometne tokove u uličnoj mreži, tim više što se u neposrednoj blizini ulice gradi više od 300 novih stanova što će zasigurno zahtijevati terenski uviđaj i novu uspostavu i regulaciju prometa na navedenoj lokaciji.
Ad 2. Prijedlog lokacija za sanaciju udarnih rupa na području Mjesnog odbora Poljanice  
Temeljem dojave građana i terenskim uvidom kojim su utvrđena brojna ulegnuća i udarne rupe na području Mjesnog odbora Poljanice koje treba sanirati prije nastupanja zimskih uvjeta, Vijeće jednoglasno donosi

ZAKLJUČAK

Predlaže se sanacija ulegnuća i udarnih rupa na području Mjesnog odbora Poljanice i to na sljedećim lokacijama:
- Novoselski odvojak III. ispred kućnih brojeva 19 i 21 (ulegnuće kanalica po sredini ulice)
- Novoselski odvojak V. ispred kućnog broja 19 (udarna rupa zaostala iza sanacije puknuća vodovodne cijevi )
- Ulica Klin, nogostup ispred ulaza u Dječji vrtić Medo Brundo – zadržavanje velike količine oborinskih voda koje onemogućavaju nesmetan prolaz roditeljima i djeci prilikom ulaska u vrtić
- Ulica Poljanice I. nogostup ispred kućnog broja 11
- Novoselski odvojak VI. ispred kućnog broja 12 – ulegnuće i oštećenje kanalice 

- Antolovečki put, dvorišna strana zgrade k.br. 5-7 ispred garaža zadržavanje oborinskih voda
- ugao Antolovečki put i Božjakovinska ulica
- ugao ulice Poljanički prilaz i Knezovački put – ulegnuće i zadržavanje oborinskih voda

Ad 3. Zahtjev Jadrana Seferovića o mogućnosti raspolaganja k.č.br.4327/1 k.o. Dubrava
Temeljem zahtjeva gosp. Jadrana Seferovića o mogućnosti raspolaganja k.č.br. 4327/1 k.o. Dubrava, Vijeće jednoglasno donosi 

ZAKLJUČAK

Daje se negativno mišljenje na zahtjev gosp. Jadrana Seferovića o mogućnosti raspolaganja k.č.br.4327/1 k.o. Dubrava.
Ad 4. Zahtjev za raspolaganje česticom k.č. 4329 i dr.
Na osnovu zahtjeva od strane tvrtke Megapoint d.o.o. o mogućnosti raspolaganja česticom k.č.br. 4329. i dr. (koja je upisana u vlasništvu Grada Zagreba 1/1), Vijeće  jednoglasno donosi
ZAKLJUČAK
I/
 Razmotren je zahtjev društva Megapoint d.o.o., iz Zagreba, Josipa Slavenskog 1/II,  vezano uz mogućnost raspolaganja k.č.br.4329 i dr., sve k.o. Dubrava.

II/ 
Daje se pozitivno mišljenje.
Ad 5. Prijedlog sanacije školskog igrališta OŠ A. B. Šimića

Vijeću Mjesnog odbora Poljanice obratila se ravnateljica OŠ A.B. Šimića sa molbom za pomoć u sanaciji oštećenog terena školskog igrališta koje u sadašnjoj situaciji ugrožava sigurnost djece. 

Nakon terenskog očevida i utvrđenog stanja, Vijeće Mjesnog odbora jednoglasno donosi 

ZAKLJUČAK


Predlaže se žurno saniranje oštećenog terena na školskom igralištu OŠ A. B. Šimića na način da se odstrane sve postojeće ploče, a kako bi se osigurao siguran boravak djece na igralištu škole.
Ad 6. Pitanja, prijedlozi i obavijesti
- Predsjednica je informirala vijećnike o održanoj 5. koordinaciji sa predsjednikom Vijeća Gradske četvrti Gornja Dubrava

- Predsjednica je upoznala vijećnike sa odobravanjem zahtjeva za jednokratno korištenje prostora MS Poljanice gospodinu Jurić Matiji za dan 03.12.2022. godine u vremenu od 16,00 do 19,00 sati za proslavu dječjeg rođendana

Dovršeno u 19,00 sati
KLASA: 024-08/22-003/2333

URBROJ: 241-13-11-5/009-22-2
U Zagrebu, 22. studeni 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
